recursal/SuperWikiNEXT-32B huggingface dataset:
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**இத்தாலியின் எகிப்து படையெடுப்பு** (*Italian invasion of Egypt*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படையெடுப்பு நிகழ்வு. இதில் முசோலினி தலைமையிலான பாசிச இத்தாலியின் படைகள் எகிப்திலிருந்த பிரிட்டானிய, பொதுநலவாய, சுதந்திர பிரெஞ்சுப் படைகள் மீது தாக்குதல் நடத்தின. இது மேற்குப் பாலைவனப் போர்த்தொடரின் ஒரு பகுதியாகும்.

1940ல் நாசி ஜெர்மனிக்கு ஆதரவாக இத்தாலி பிரிட்டன், பிரான்சு முதலான நேச நாடுகளின் மீது போர் சாற்றியது. ஐரோப்பிய கண்டத்தில் நிகழ்ந்து வந்த போர் ஆப்பிரிக்காவிற்கும் பரவியது. எகிப்து பிரிட்டனுடன் நட்புறவுடன் இருந்து வந்தது. அதன் அண்டை நாடான லிபியா இத்தாலியின் காலனியாக இருந்தது. போர் மூண்ட பின்னர் இத்தாலியின் தலைவர் முசோலினி எகிப்திலுள்ள சுயஸ் கால்வாயைக் கைப்பற்ற விரும்பினார். இதன் மூலம் பிரிட்டனின் கிழக்காசியக் காலனிகளை ஐரோப்பாவிலிருந்து துண்டித்து விடலாம் என்பது அச்சு நாடுகளின் உத்தி. ஐரோப்பாவில் பிரிட்டன் சண்டை நடந்து கொண்டிருந்த போதே இதனை செய்து முடிக்க லிபியாவிலிருந்த தனது படைத் தளபதிகளுக்கு உத்தரவிட்டார். எண்ணிக்கையில் இத்தாலியப் படைகள் அதிகமாக இருந்தாலும் பயிற்சி, போர்த்திறன், ஆயுத பலம், தளவாட வழங்கல் ஆகியவற்றில் பிரிட்டானியப் படையினை விட வெகு பின்தங்கி இருந்தன. இதனால் உடனடியாக அதனால் படையெடுப்பை மேற்கொள்ளமுடியவில்லை. சில மாதகால தாமத்துக்க்குப்பினர் பலமுறை ஒத்தி வைக்கப்பட்ட இந்த படையெடுப்பு செப்டம்பர் 9ம் தேதி தொடங்கியது. இத்தாலியப் படைப்பிரிவுகள் மெல்ல எகிப்துள் முன்னேறின. எண்ணிக்கையில் குறைவாக இருந்த பிரிட்டானியப் படைகள் உடனடியாக எதிர்த்தாக்குதல் நடத்தவில்லை. சூயசு கால்வாயின் பாதுகாவலுக்கு இன்றியமையாத இடங்களை இத்தாலியர்கள் நெருங்கினால் மட்டும் திருப்பித் தாக்க திட்டமிட்டிருந்தனர். 7 நாட்களில் எதிர்ப்பின்றி 65 மைல்கள் முன்னேறிய இத்தாலியப் படைப்பிரிவுகள் தளவாடப் பற்றாக்குறையால் முன்னேற்றத்தை நிறுத்திக் கொண்டன. இவ்வாறு இந்த படையெடுப்பில் பெரிய அளவு மோதல்கள் நிகழவில்லை.

எகிப்தில் அடுத்த கட்ட முன்னேற்றத்துக்குத் இத்தாலியப் படைகள் தயாராகிக் கொண்டிருந்த போதே முசோலினி கிரீசு மீது படையெடுத்தார். இதனால் எகிப்து படையெடுப்புக்கு முக்கியத்துவம் குறைந்து போனது. அடுத்த கட்ட முன்னேற்றத்தை மேற்கொள்ளாமல் எகிப்திலிருந்த இத்தாலியப் படைகள் காலம் தாழ்த்தி வந்தன. இந்த இடைவெளியினையும் மெத்தனத்தையும் பயன்படுத்திக் கொண்ட பிரிட்டானியப் படைகள் டிசம்பர் 1940ல் காம்ப்பசு நடவடிக்கை என்று பெயரிடப்பட்ட எதிர்த்தாக்குதலைத் தொடங்கின. அதனைச் சமாளிக்க முடியாமல் இத்தாலியப் படைகள் லிபியாவுக்குப் பின்வாங்கின.

மேற்கோள்கள்
-----------

1. 1 2  Fox, Jim. "World War II's Opening Salvoes in North Africa". *touregypt.net Egypt feature story*.. பார்த்த நாள்: 2008-12-08.
2. ↑  Churchill, p. 416
**புய எலும்பு** (ஆங்கிலம்:**Humerus**) மேற்கையில் உள்ள ஒரு நீள எலும்பு வகை ஆகும். இது தோள்பட்டை மற்றும் முழங்கை பகுதிக்கு இடையில் அமைந்த எலும்பு ஆகும். புய எலும்பு மேல்முனை, கீழ்முனை மற்றும் நடுவே தண்டு பகுதியை கொண்டுள்ளது. இது தோள்பட்டை மூட்டு மற்றும் முழங்கை மூட்டு பகுதிகளை கொண்டது.

அமைப்பு
-------

**புய எலும்பு முப்பரிமாண படம்**
புய எலும்பின் மேல்முனையில் உள்ள கோளவடிவ தலைப்பகுதி தோள் எலும்பு வெளிப்புற குழி வடிவ பகுதியுடன் இணைந்து தோள்பட்டை மூட்டை உருவாக்குகிறது. இதன் கீழ்முனை இணைப்பு பகுதி அரந்தி எலும்பு மற்றும் ஆரை எலும்பின் மேல்முனையின் இணைப்பு பகுதியுடன் இணைந்து முழங்கை மூட்டை உருவாக்குகிறது.

* தோள்பட்டை மூட்டு முன்புறம்தோள்பட்டை மூட்டு முன்புறம்
* தோள்பட்டை மூட்டு பின்புறம்தோள்பட்டை மூட்டு பின்புறம்
* இடது மூட்டின் இணைப்பிகள்இடது மூட்டின் இணைப்பிகள்
* தலை பகுதிதலை பகுதி
* தசை அமைவுதசை அமைவு

பெரும்பாலான பாலூட்டிகளில் மனிதர்களைப் போலவே புய எலும்பு கரங்களை உடலுடன் இணைக்கும் பகுதியாகவே உள்ளது. ஆனால் இதன் நீளம் மாறுபடுகிறது.

மேற்கோள்கள்
-----------

1. ↑  Harper, Douglas. "Humerus".. பார்த்த நாள்: 6 November 2014.
2. ↑  Romer, Alfred Sherwood; Parsons, Thomas S. (1977). *The Vertebrate Body*. Philadelphia, PA: Holt-Saunders International. பக். 198–199. பன்னாட்டுத் தரப்புத்தக எண்:0-03-910284-X. .
**பி. எஸ். பாலிகா** எனப்பரவலாக அறியப்படும் ராவ் பகதூர் **பந்​த்​வல் சுரேந்​தி​ர​நாத் பாலிகா** (நவம்பர் 11, 1908- செப்டம்பர் 21, 1958) ஒரு இந்திய எழுத்தாளர் பதிப்பாளர் மற்றும் ஆவணக் காப்பியலாளர். சென்னை ஆவணக் காப்பகத்தில் 24 ஆண்டுகள் பணியிலிருந்த இவர் "ஆவணக் காப்பகத் தந்தை" என்று அறியப்படுகிறார்.

வாழ்க்கைக் குறிப்பு
-------------------

கொங்கணியைத் தாய்மொழியாகக் கொண்ட பாலிகா மங்களூர் அருகே பந்த்வல் என்ற கிராமத்தில் நிலச்சுவான்தார் குடும்பத்தில் பிறந்தார். சென்னைப் பல்கலைக்கழகத்தில் பி.ஏ.​​ பட்​டம் பெற்​றார்.​ தனது 21வது வயது இராமாபாய் என்பவரைத் திருமணம் செய்த பாலிகா 25வது வயதில் முனை​வர் பட்​டம் பெற்​றார்.​ லண்டன் பொது ஆவணக் காப்பகத்திலும், லாகூரிலிருந்த பஞ்சாப் ஆவணக் காப்பகத்திலும் பயிற்சி பெற்றார். ஆகஸ்ட் 23, 1934 இல் சென்னை ஆவணக் காப்பகத்தில் பணிக்கு சேர்ந்தார்.

சென்னை ஆவணக் காப்பகத்தில் படிப்படியாக உயர்ந்து இயக்குனரான பாலிகா 24 ஆண்டுகள் அப்பணியில் இருந்தார். பணியில் இருந்த போது திறம்பட செயலாற்றியமைக்காக காலனிய அரசு அவருக்கு ராவ் பகதூர் பட்டத்தை வழங்கியது. அங்கு சேமிக்கப்பட்டிருந்த ஆவணங்களைப் பராமரிக்க பல நடவடிக்கைகள் எடுத்து, அவற்றை வகைப்படுத்தி பல அட்டவணைகளை வெளியிட்டார். குறிப்புகளுடன் கூடிய ஏறத்தாழ 8000 நிலப்படங்களுக்கான அட்டவணை, தஞ்சை மாவட்ட ஆவணங்களுக்கான வழிகாட்டி (ஆறு தொகுதிகள்), புதுக்கோட்டை சமஸ்தானத்தின் ஆவண அட்டவணை, டச்சு, டானிய ஆவணங்களின் அட்டவணை (1952). சென்னை ஆவணக் காப்பக நூலகத்தில் இருந்த நூல்களுக்கு அட்டவணை தயாரித்து "பாலிகா நூல் அட்டவணை" (Baliga catalogue of books) என்ற பெயரில் வெளியிட்டார். ஆவணங்கள் பாதுகாப்பு குறித்து பல முறை அரசுக்கு ஆலோசனை வழங்கியுள்ளார். மேலும் ச. வையாபுரிப்பிள்ளை, கே. ஏ. நீலகண்ட சாஸ்திரி, சா. கிருஷ்ணசாமி அய்யங்கார், கே. ஆர். சீனிவாச அய்யங்கார், ஜெ. சிவசண்முகம் பிள்ளை போன்ற ஆய்வாளர்கள் மற்றும் எழுத்தாளர்களுக்கு ஆவண ஆய்வில் உதவி செய்தார். தானே பல ஆய்வுக் கட்டுரைகளையும் நூல்களையும் எழுதியுள்ளார். சென்னை மாகாண மாவட்ட அரசிதழ்களின் பதிப்பாளராகவும் விளங்கினார்.

படைப்புகள்
----------

### நூல்கள்

* S‌t‌u‌d‌i‌e‌s ‌i‌n Ma‌d‌r​a‌s A‌d‌m‌i‌n‌i‌s‌t‌r​a‌t‌i‌o‌n ​(2 தொகுதிகள்)​

### கட்டுரைகள்

* L‌i‌t‌e‌r​a​c‌y ‌i‌n Ma‌d‌r​a‌s ​(1822 - 1931)
* P‌e‌r‌m‌i‌s‌s‌i‌o‌n C‌e‌r‌i‌t‌f‌i​c​a‌t‌e
* T‌h‌e ‌e‌x​c‌l‌u‌d‌e‌d a‌n‌d ‌pa‌r‌t‌i​a‌l‌l‌y ‌e‌x​c‌l‌u‌d‌e‌d a‌r‌ea ‌fa​c‌t‌u​a‌l ‌m‌e‌m‌o‌r​a‌n‌d‌u‌m
* T‌h‌e ‌n‌o‌t‌e‌s ‌o‌n R‌i‌p​a‌r‌i​a‌n ‌r‌i‌g‌h‌t‌s ‌i‌n Ma‌d‌r​a‌s
* Ca‌n‌n​a‌n‌o‌r‌e F‌o‌r‌t a‌n‌d C‌o‌n‌t‌o‌n‌m‌e‌n‌t
* I‌n‌t‌e‌r‌p‌r‌o‌v‌i‌n ​c‌i​a‌l ‌o‌r ‌i‌n‌t‌e‌r ‌s‌t​a‌t‌e a‌g‌r‌e‌e‌m‌e‌n‌t ‌r‌e‌l​a‌t‌i‌n‌g ‌i‌n ‌t‌h‌e ‌u‌s‌e ‌o‌f ‌r‌i‌v‌e‌r ‌wa‌t‌e‌r‌s
* Na‌t‌i‌o‌n​a‌l‌i‌s‌m ‌i‌n S‌o‌u‌t‌h I‌n‌d‌ia
* புகை​யிலை வரு​வாய் மற்​றும் நிஜா​மின் சுங்க வரி​வி​திப்பு
* புகை​யிலை வரு​வாய் மற்​றும் நிஜா​மின் சுங்​க​வரி விதி​வி​லக்கு

உசாத்துணை
---------

* "ஆவ​ணக் காப்​ப​கத் தந்தை" பி.எஸ்.பாலிகா, முது​மு​னை​வர் ம.சா.அறி​வு​டை​நம்பி, தினமணி
* British librarianship and information science
கணிதத்தில், ஒரு கணத்தில் வரையறுக்கப்பட்ட ஈருறுப்பு உறவு **எதிர்சமச்சீர்** (*antisymmetric*) எனில், அக்கணத்தின் வெவ்வேறான உறுப்புகளைக் கொண்ட எந்தவொரு சோடி உறுப்புகளிலும் ஒரு உறுப்பு மற்றொன்றோடு உறவு கொண்டிருக்கும் நிலையில், இரண்டாவது உறுப்பு முதல் உறுப்புடன் உறவு கொண்டிருக்காது.

*X* கணத்தில் வரையறுக்கப்பட்ட ஈருறுப்பு உறவு *R* எதிர்சமச்சீர் எனில்:

*X* இல் உள்ள அனைத்து *a* , *b* க்கும்,
***R(a,b)* , *R(b,a)*** உண்மையெனில் ***a* = *b*** ஆக இருக்கும்.
(அல்லது சமானமாக)
***R(a,b)* , *a* ≠ *b*** எனில் ***R(b,a)*** உண்மையாகாது
கணிதக் குறியீட்டில்:

{\displaystyle \forall a,b\in X,\ R(a,b)\land R(b,a)\;\Rightarrow \;a=b}
அல்லது சமானமாக,

{\displaystyle \forall a,b\in X,\ R(a,b)\land a\neq b\Rightarrow \lnot R(b,a).}

எடுத்துக்காட்டுகள்
------------------

* (*x*, *y*) என்ற முழு எண் சோடியில் "*x* இரட்டை எண், *y* ஒற்றையெண்" என்ற உறவு எதிர்சமச்சீர் உறவு

எதிர்சமச்சீர் உறவு- இரட்டையெண், ஒற்றையெண்
* இயல் எண்கள் கணத்தில் வரையறுக்கப்பட்ட *வகுபடும்* அல்லது *வகுக்கும்* என்பது எதிர்ச்சமச்சீர் உறவுக்கு ஒரு எளிய எடுத்துக்காட்டு. இரு இயல் எண்கள் ஒன்றையொன்று வகுக்க வேண்டுமானால் அவை சம எண்களாக இருக்க வேண்டும். *n* , *m* வேறுபட்ட இயல் எண்கள்; *m* இன் வகுஎண் *n* எனில், மறுதலை உண்மையாகாது. *n* இன் வகுஎண்ணாக *m* இருக்க முடியாது.
* மெய்யெண்கள் கணத்தில் வரையறுக்கப்பட்ட ≤ (விடச் சிறியது அல்லது சமம்) என்ற ஈருறுப்பு உறவு எதிர்சமச்சீரானது:

*x* , *y* இரு மெய்யெண்கள். 

*x* ≤ *y* , *y* ≤ *x* என்ற இரு சமனிலிகளும் உண்மை உண்மையாக இருக்கவேண்டுமானால் *x* , *y* இரண்டும் அவசியம் சமஎண்களாக இருக்க வேண்டும்.
* ஒரு கணத்தின் உட்கணங்களின் கணத்தில் வரையறுக்கப்படும் ⊆ (உட்கணம்) உறவு, எதிர்சமச்சீர்மை கொண்டது.

*A* , *B* என்ற இரு கணங்களில், *A* இல் உள்ள உறுப்புகள் அனைத்தும் *B* இலும், *B* இல் உள்ள உறுப்புகள் அனைத்தும் *A* இலும் இருக்குமானால், *A* , *B* இரண்டும் ஒரே உறுப்புகளைக் கொண்டிருக்கும். அதாவது அவையிரண்டும் சமகணங்கள்:

{\displaystyle A\subseteq B\land B\subseteq A\Rightarrow A=B}
* பகுதி வரிசை உறவுகளும் முழு வரிசை உறவுகளும் அவற்றின் வரையறைப்படி எதிர்ச்சமச்சீர் உறவுகளாக அமைகின்றன.

சமச்சீர், சமச்சீரற்ற உறவுகளுடன் தொடர்பு
---------------------------------------

* ஒரு உறவு சமச்சீர் உறவாகவும், எதிர்சமச்சீர் உறவாகவும் இருக்க முடியும்.

எடுத்துக்காட்டு
சமச்சீர் உறவாகவும், எதிர்சமச்சீர் உறவாகவும் அமையும் உறவுகளுக்கு ஒரு எளிய எடுத்துக்காட்டு சமன்.
* எதிர்ச்சமச்சீர் உறவு, சமச்சீரற்ற உறவிலிருந்து வேறுபட்டது.

ஒரு உறவு சமச்சீரற்றதாக இருப்பதற்கு உறவுக்கு எதிர்சமச்சீர்மை, எதிர்வற்றதன்மை இரண்டும் அவசியம். ஒவ்வொரு சமச்சீரற்ற உறவும் எதிர்சமச்சீர் உறவாகவும் இருக்கும்.

மேற்கோள்கள்
-----------

* Weisstein, Eric W. "Antisymmetric Relation", *MathWorld*.
* Seymour Lipschutz; Marc Lars Lipson (1997). *Theory and Problems of Discrete Mathematics*. McGraw-Hill. பக். 33. பன்னாட்டுத் தரப்புத்தக எண்:0-07-038045-7.
மிளகிற்கு அடுத்தாற்போல் வணிகத்தில் சிறப்பு வாய்ந்த மணமூட்டும் பயிர் இலவங்கம் ஆகும் கடக்களில் விற்பனைக்கும் கிடைக்கும். இலவங்கம் காற்றில் உலர்த்தப்பட்ட மலராத மொட்டுகளாகும். இதன் தாவரவியல் பெயர் யூஜினியா கேரியோ ஃபுல்லேட்டா என்பதாகும். இப்பயிர் மிர்ட்டேசி குடும்பத்தைச் சார்ந்தது. வணிகத்தில் இதை கிராம்பு என்றும் அழைக்கிறார்கள். கிறித்து பிறப்பதற்கு முன்பே கீழை நாடுகளில் இம்மணமூட்டும் பொருள் சிறப்பாக மதிக்கப்பட்டது. இலவங்க மரம் பச்சைப் பசேலென நடுத்தரமாக 40-45 அடி உயரம் வரை வளரும். மரத்தின் அடியில் இருந்து கிளைகள் சம இடைவெளிக்கு ஒன்றாக வளர்ந்தும் நுணியில் கிளைகள் சிறுத்தும் குறுகியும் கோபுரம் போல் காட்சியளிக்கும். இணையாக இருக்கும் இலைகளிலும் குச்சிகளிலும் ஒரு வித நறுமணம் வீசுகின்றது. தலைப்பகுதியில் பூக்கள் மலரும். கருச்சேர்க்கைக்குப் பின்னர் பூவின் கீழ்ப்பாகத்திலிருந்து ஒரு விதை கொண்ட காய் உருவாகும். இம்மரம் 75 ஆண்டுகள் வரை பலன் கொடுக்கும். 
உலர்ந்த இலவங்கம் இனிப்பு காரப் பண்டங்களில் சேர்க்கப்படுகிறது. மண விழாக்களிலும் பண்டிகைக் காலங்களிலும் வெற்றிலையுடன் சுவைப்பதற்குப் பெரிதும் விரும்பப்படுகிறது. மருத்துவ துறையில் வளிம அகற்றியாகவும் மணமூட்டியாகவும் எழுச்சியூட்டியாகவும் பயன்படுகிறது. எளிதில் உணவை செரிக்கச் செய்யும் பண்புடையது. இலவங்க எண்ணெய் மருத்துவ துறையில் செரிமானத்திற்கும் கிருமிகளை ஒழிக்கவும், பற்பசை, வாய் கொப்பளிக்கும் நீர், வாசனைப் பொருள், சோப்பு முதலியன தயாரிக்கவும் பயன்படுகிறது. பூக்களின் காம்புகளிலிருந்தும் இலைகளிலிருந்தும் தயாரிக்கப்படும் ஒரு வித எண்ணெய் செயற்கை முறையில் வெணிலா என்ற வாசனைப் பொருள் தயாரிக்கப் பயன்படுகிறது.

1. ↑  அறிவியல் களஞ்சியம்-தமிழ்ப் பல்கலைக் கழக வெளியீடு 63-4, தொகுதி 4, மே 1988, பக்கம்-816.

[[பகுப்பு: திருவள்ளூர் மாவட்ட ஆசிரியர்கள் தொடங்கிய கட்டுரைகள்]]
**தாரகேசுவர் சென்குப்தா** (*Tarakeshwar Sengupta*) (15 ஏப்ரல் 1905 - 16 செப்டம்பர் 1931) சிட்டகாங் ஆயுதக் களஞ்சியத் தாக்குதலில் பங்கேற்ற இந்திய சுதந்திர போராட்ட ஆர்வலர் ஆவார். அவர் *மாசுடர்டா* சூர்யா சென்னின் புரட்சிக் குழுவில் உறுப்பினராக இருந்தார்.

ஆரம்ப கால வாழ்க்கை
------------------

தாரகேசுவர் சென்குப்தா 1905 ஆம் ஆண்டு ஏப்ரல் 15 ஆம் தேதி பிரிட்டிசு இந்தியாவின் பாரிசல் மாவட்டத்தில் உள்ள கெய்லா கிராமத்தில் தற்போது வங்காளதேசத்தில் ஒரு வங்காள நடுத்தர குடும்பத்தில் பிறந்தார். அவர் தனது குடும்ப சூழலில் தேசபக்தியின் சிந்தனையால் ஈர்க்கப்பட்டார்.

புரட்சிகர நடவடிக்கைகள்
----------------------

தாரகேசுவர் சென்குப்தா ஒரு சமூக சேவகர். சுகாந்தரின் கைலா கிளையுடன் இணைக்கப்பட்ட சங்கர் மடம் மற்றும் கைலா சேவாசுரம் ஆகியவற்றிலும் இணைக்கப்பட்டார். கைது செய்யப்ட்டு சில மாதங்கள் சிறையில் அடைக்கப்பட்டார். உப்பு சத்தியாகிரகத்தில் சேர்ந்து மீண்டும் டி.ஐ. ஆட்சியில் கைது செய்யப்பட்டு கிச்லி சிறைக்கு அனுப்பப்பட்டார்.

இறப்பு
------

1931 ஆம் ஆண்டு செப்டம்பர் மாதம் 16 ஆம் தேதி அன்று ,கிச்லி தடுப்பு முகாமில் சந்தோசு குமார் மித்ராவுடன் சேர்த்து தாரகேசுவர் சென்குப்தாவை காவல் துறையினர் சுட்டுக் கொன்றனர்.

மேற்கோள்கள்
-----------

1. ↑  NARESH JANA. "IIT revival pill for historic Hijli Jail" இம் மூலத்தில் இருந்து September 19, 2002 அன்று. பரணிடப்பட்டது.. . NARESH JANA. "IIT revival pill for historic Hijli Jail". *telegraphindia.com*. Archived from the original on September 19, 2002. Retrieved December 11, 2017.
2. ↑  "IIT-Kharagpur remembers its Hijli Jail days" (in en-US). *The Financial Express*. .
3. ↑  "Historical site" (in en). *The Hindu Business Line*. .
வளிமங்களின் ஒரு கலவையில், ஒவ்வொரு வளிமமும் கொண்டிருக்கும் **பகுதியமுக்கம்** அல்லது **பகுதியழுத்தம்** (*Partial pressure*) என்பது அவ்வளிமமானது கலவையின் கனவளவிலும் வெப்பநிலையிலும் தனியே இருக்குமானால், ஏற்படுத்தும் கருதுகோள் அமுக்கம் ஆகும். ஒரு கருத்தியல் வளிமக் கலவையின் மொத்த அமுக்கமானது, அக்கலவையிலுள்ள வளிமங்களின் பகுதியமுக்கங்களின் கூட்டுத்தொகைக்குச் சமனாகும்.

ஒரு கருத்தியல் வளிமக் கலவையினுள் *X* என்னும் வளிமம் உள்ளது என்க.

{\displaystyle {\frac {V\_{X}}{V\_{tot}}}={\frac {p\_{X}}{P\_{tot}}}={\frac {n\_{X}}{n\_{tot}}}}
* *VX* என்பது *X*இன் பகுதிக் கனவளவு ஆகும்.
* *Vtot* என்பது வளிமக் கலவையின் மொத்தக் கனவளவு ஆகும்.
* *pX* என்பது *X*இன் பகுதியமுக்கம் ஆகும்.
* *Ptot* என்பது வளிமக் கலவையின் மொத்த அமுக்கம் ஆகும்.
* *nX* என்பது *X*இன் மூலளவு ஆகும்.
* *ntot* என்பது வளிமக் கலவையின் மொத்த மூலளவு ஆகும்.

தாற்றனின் பகுதியமுக்க விதி
--------------------------

முதன்மைக் கட்டுரை: டால்ட்டனின் விதி
தாற்றனின் பகுதியமுக்க விதிப்படி, ஒன்றோடொன்று வேதித் தாக்கத்தில் ஈடுபடாத வளிமங்களைக் கொண்ட ஒரு வளிமக் கலவையின் மொத்த அமுக்கமானது, கலவையிலுள்ள வளிமங்களின் பகுதியமுக்கங்களின் கூட்டுத்தொகைக்குச் சமனாகும்.

*X*, *Y*, *Z* ஆகிய மூன்று கருத்தியல் வளிமங்களைக் கொண்ட வளிமக் கலவையைக் கருதுக.

{\displaystyle {P\_{tot}}={p\_{X}}+{p\_{Y}}+{p\_{Z}}}
இங்கு *Ptot* என்பது வளிமக் கலவையின் மொத்த அமுக்கம் ஆகும். *pX*, *pY* , *pZ*  என்பன முறையே, *X*, *Y*, *Z* ஆகிய வளிமங்களின் பகுதியமுக்கங்கள் ஆகும்.

கருத்தியல் வளிமக் கலவைகள்
-------------------------

கருத்தியல் வளிமக் கலவைகளில், பகுதியமுக்கங்களின் விகிதமானது, ஒத்த மூலளவுகளின் விகிதத்திற்குச் சமனாகும். இதிலிருந்து,

{\displaystyle X\_{\mathrm {i} }={\frac {p\_{\mathrm {i} }}{P\_{tot}}}={\frac {n\_{\mathrm {i} }}{n\_{tot}}}}
ஆகவே,

{\displaystyle p\_{\mathrm {i} }=X\_{\mathrm {i} }\cdot {P\_{tot}}}
இங்கு,

* {\displaystyle X\_{\mathrm {i} }} = வளிமக் கலவையிலுள்ள ஏதாவதொரு வளிமத்தின் மூல் பின்னம்
* {\displaystyle p\_{\mathrm {i} }} = வளிமக் கலவையிலுள்ள ஏதாவதொரு வளிமத்தின் பகுதியமுக்கம்
* {\displaystyle n\_{\mathrm {i} }} = வளிமக் கலவையிலுள்ள ஏதாவதொரு வளிமத்தின் மூலளவு
* {\displaystyle {n\_{tot}}} = வளிமக் கலவையின் மொத்த மூலளவு
* {\displaystyle {P\_{tot}}} = வளிமக் கலவையின் மொத்த அமுக்கம்

இவற்றையும் பார்க்க
------------------

* என்றியின் விதி
* உன்னத வளிமம்
* மோல் பின்னம்
* மோல்

மேற்கோள்கள்
-----------

1. ↑  Charles Henrickson (2005). *Chemistry*. Cliffs Notes. பன்னாட்டுத் தரப்புத்தக எண்:0-7645-7419-1.
2. 1 2 3   *க. பொ. த (உயர்தரம்) இரசாயனவியல் ஆசிரியர் அறிவுரைப்பு வழிகாட்டி (மீள்நோக்கப்பட்டது) தரங்கள் 12 & 13*. தேசிய கல்வி நிறுவகம். 2012. பக். 50-51.
3. 1 2   *க. பொ. த (உயர்தரம்) இரசாயனவியல் ஆசிரியர் அறிவுரைப்பு வழிகாட்டி (மீள்நோக்கப்பட்டது) தரங்கள் 12 & 13*. தேசிய கல்வி நிறுவகம். 2012. பக். 200.
பரட்டைக்கீரையில் ஒரு வகை
**பரட்டைக்கீரை** (*kale*) இது பயிரிட்டு அறுவடை செய்து பயன்படுத்தும் காய்கறி வகையைச் சார்ந்த பராசிகா ஒலிரிசியா (Brassica oleracea) இனத் தாவரம் ஆகும். இதன் இலைகள் பச்சை நிறத்திலும், ஊதா கலந்த மஞ்சள் நிறத்திலும் காணப்படுகிறது. இதன் பூர்வீகம் ஐரோப்பா கண்டத்தில் அமைந்துள்ள நாடுகளாகும். இதன் மத்தியப்பகுதியில் காணப்படும் இலைகள் தவிர்த்து மற்றவை அறுவடை செய்யப்படுகிறது.

காட்சி நிலை
-----------

பரட்டைக்கீரையானது மத்தியப்பகுதியில் அனைத்து மக்களும் பயன்படுத்தும் காய்கறி வகையில் சார்ந்து உள்ளது. சுமார் கி.பி நான்காம் நூற்றாண்டிலேயே கிரேக்க நாட்டில் பயன்படுத்தியதற்கான ஆதாரங்கள் உள்ளன. இவை பண்டைய ரோம்  பகுதியில் காணப்பட்டாலும் கனடா நாட்டினருக்கு ருசியா வர்த்தகர்கள் 19 ஆம் நூற்றாண்டில் அறிமுகப்படுத்தியுள்ளனர்.

மேற்கோள்கள்
-----------

1. ↑  Tomar, BS. *VK Science – Biology*. FK Publications. பக். 149. பன்னாட்டுத் தரப்புத்தக எண்:978-81-88597-06-2. .
2. ↑  "World War Two vegetable comes back as 'superfood'". *Daily Mail* (London). 3 October 2007. .

வெளி இணைப்புகள்
---------------

* கேல் கீரை பற்றி தெரியுமா?
ஹரிவான்ஷ் லால் பூன்ஜா
**ஹரிவான்ஷ் லால் பூன்ஜா** (13 1910 அக்டோபர் , பிரித்தானியாவின் இந்தியாவில் (அல்லது பின்னர், பஞ்சாப்)-லக்னோ செப்டம்பர் 6, 1997, இந்தியா). இவர் பாப்பாஜி என்று அழைக்கப்பட்டார். இரமண மகரிசியின் *தன் விசாரனை* (Self Enquiry) முறையினை பின் பற்றி பின்பு அதனை போதித்து வந்துள்ளார்.

வாழ்க்கை வரலாறு
---------------

பூன்ஜா சரஸ்வத் பிராமண குடும்பத்தில் பிறந்தவராவார். இப்போதுள்ள பாக்கிஸ்தானில், மேற்கு பஞ்சாப் மாகானத்தில், குஜ்ரன்வாலாவில் பிறந்தார். அவரது தாயார் சுவாமி ராம தீர்த்தா சகோதரி ஆவார்.

இரமண மகரிசியுடன் சந்திப்பு
--------------------------

ஓரு நாள் அவர் லைலாபூரில் இருந்த போது ஓரு சாது அவரது வீட்டிற்கு வந்துள்ளார். அவரிடம் பூன்ஜா உங்களால் எனக்கு கடவுளை காட்ட இயலுமா, அல்லது எனக்கு கடவுளை காட்ட கூடியவரை காட்ட முடியுமா என்று வினவியுள்ளார். அதற்கு அந்த சாது தென்னிந்தியாவில் உள்ள திருவண்ணாமலையில் உள்ள இரமண மகரிசியை பார்க்குமாறு அறிவுறுத்தியுள்ளார்.

1944ல் வாய்ப்பு கிடைத்தவுடன் அவர் திருவண்ணாமலை வந்து இரமண மகரிசி பார்த்து எனக்கு கடவுளைக் காட்ட முடியுமா என்று வினவினார். அதற்கு பின் வருமாறு பதிலளித்துள்ளார்:

கடவுளை என்னால் காட்ட இயலாது, எனெனில் கடவுள் என்பவர் காணக்கூடிய பொருள் அல்ல கடவுள் என்பவர் உள்ளது. காணும் பொருளினை தேடுவதை விடுத்து தேடுபவர் யாரெனெக் காண் என்றார்.

புத்தகங்கள்
-----------

* Godman, David (1998), *Nothing Ever Happened, Volume One*

மேற்கோள்கள்
-----------

1. ↑  "Papaji biography, *Meeting Ramana Maharshi*" இம் மூலத்தில் இருந்து 2012-10-24 அன்று. பரணிடப்பட்டது.. .
**நோரா லும்** (ஆங்கில மொழி: *Nora Lum*) (பிறப்பு: 2 சூன் 1988) என்பவர் அமெரிக்க நாட்டு நடிகை, நகைச்சுவையாளர் மற்றும் ராப்பர் ஆவார். இவரது ராப் பாடலான "மை வாக்" என்ற பாடல் வலையொளியில் பிரபலமடைந்தபோது இவர் பிரபலமானார். பின்னர் இவரது முதல் இசைத்தட்டான 'யெல்லோ ரேஞ்சர்' 2014 இல் வெளியானது. மேலும் எம் டிவி நகைச்சுவைத் தொடரான 'கேர்ள் கோட்' (2014-2015) இல் நடித்தார். அதை தொடர்ந்து இரண்டாவது இசைத்தட்டான 'இன் ஃபினா வீ டிரஸ்ட்' 2018 இல் வெளியானது.

இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'கேட்டி' என்ற கதாபாத்திரத்தில் நடித்துள்ளார்.

ஆரம்பகால வாழ்க்கை
-----------------

இவர் 2 சூன் 1988 ஆம் ஆண்டில் லாங் தீவில் உள்ள நியூயார்க்கின் ஸ்டோனி ப்ரூக்கில் ஒரு சீன அமெரிக்க தந்தைக்கும் தென் கொரியாவிலிருந்து அமெரிக்காவிற்கு குடியேறிய ஒரு ஓவியர் கொரியாவின் தாயுக்கும் மகளாக பிறந்தார்.

மேற்கோள்கள்
-----------

1. ↑  "Awkwafina Artist Biography". AllMusic.com. .
2. ↑  "5 Things You Should Know About 'Ocean's 8' Star Awkwafina". *Billboard*. .
3. ↑  Awkwafina in Feinberg, Scott (November 10, 2019). *'Awards Chatter' Podcast — Awkwafina ('The Farewell')*. Event occurs at 02:13. Retrieved January 6, 2019. I was born in Stony Brook, Long Island. I was raised in Forest Hills, Queens. And my mom was, like, a painter and my dad was an IT guy.
4. ↑  "5 Things to Know About 'Ocean's Eight' Star Awkwafina". *Us Weekly* (in அமெரிக்க ஆங்கிலம்). February 25, 2017. Retrieved April 3, 2018.

வெளி இணைப்புகள்
---------------

* ஐ.எம்.டி.பி இணையத்தளத்தில் அக்வாபினா
**கீரெசு தற்காப்பு** (*Keres Defence*) கீழ்கண்ட நகர்வுகளுடன் தொடங்கும் ஒரு சதுரங்கத் திறப்பு ஆட்டமாகும். இதை கங்காரு திறப்பு அல்லது பிராங்கோ-இந்தியன் தற்காப்பு என்ற பெயர்களாலும் அழைப்பர். 

1. d4 e6
2. c4 Bb4+
எசுத்தோனிய கிராண்டு மாசுட்டர் பால் கீரெசு பெயரால் இச்சதுரங்கத் திரப்பு அழைக்கப்படுகிறது.

வரலாறு
------

1851 ஆம் ஆண்டு இலண்டனில் யோகான் லோவெந்தால் மற்றும் என்றி தாமசு பக்கிள் இருவருக்கும் இடையில் நடைபெற்ற போட்டியின் 4 ஆவது ஆட்ட்த்தில் இத்திறப்பு ஆடப்பட்டது. தற்போது இத்திறப்பிற்கான செந்தர நகர்வாக 3.Bd2 என்று ஆடலாம் என ஓவார்டு சிடௌண்டன் பரிந்துரைக்கிறார்.

விவாதம்
-------

3.Nc3, 3.Nd2, அல்லது 3.Bd2 என்று வெள்ளையால் விளையாட முடியும். பெரும்பாலும் ஆட்டம் நிம்சோ-இந்தியன் தற்காப்பு, டச்சு தற்காப்பு, ராணியின் பலி மறுப்பாட்டம், ஆங்கிலத் தற்காப்பு அல்லது போகோ-இந்தியன் தற்காப்பு போன்ற திறப்பாட்டங்களுக்கு நிலை மாறலாம். 3.Nc3 என நகர்த்தினால் மேற்கூறப்பட்ட திறப்புகளில் ஒன்றை நோக்கி ஆட்டம் செல்லலாம். 
3...Nf6 என்றால் அது (நிம்சோ-இந்தியன்) என்றும், 3...f5  என்றால் (டச்சு; பக்கள் 3...Bxc3+ 4.bxc3 f5! என விளையாடலாம் என்கிறார் கோர்ன் 
3...d5 என்ற நகர்வு (வழக்கமான ராணியின் பலி மறுப்பாட்டம்),அல்லது 3...b6 (ஆங்கிலத் திறப்பு). 3.Nd2 என ஆடினால் கருப்புக்கு ஆடுவதற்கு 3...Nf6 4.Nf3 என்ற போகோ இந்தியன் தற்காப்பைத் தவிர ஒரே சாத்தியம் தான். 

3.Bd2 நகர்த்தலுக்குப் பின்னர் 3...Bxd2+ என நகர்த்தி கருப்பு ஆட்டத்தைப் போகோ-இந்திய வரிசையில் தொடர முடியும். 3...a5 என்று விளையாடினாலும் வெள்ளை Nf3 என ஆடுமாயின் ஆட்டம் போகோ-இந்திய வரிசைக்கே நிலைமாறும். அல்லது வெள்ளையை e4 நகர்த்தலுக்கும் அனுமதிக்கலாம். 3...Qe7 4.e4 d5 (1995 இல் சான் லூயிசு போட்டியில் லியனோசு எதிர் ஆப்மான் ஆட்ட்த்தில் கருப்புக்கு நல்ல ஆட்டம் கிடைத்தது 4...Nf6 5.a3 Bxd2+ 6.Nxd2 d6 7.Bd3 e5 8.d5 0-0)  5.Bxb4 (5.e5 , 1985 இல் டிம்மான் எதிர் சிப்ராகெட்டு ஆட்டம்)  Qxb4+ 6.Qd2! Qxd2+ (ஒருவேளை 6...Nc6 என்றால் பின்னர் 7.Nc3!) 7.Nxd2 வெள்ளைக்கு நேராக அனுகூலம் கிடைக்கும்

மேற்கோள்கள்
-----------

1. ↑  Hooper, Whyld (1987)
2. ↑  Löwenthal vs. Buckle, London 1851 Chessgames.com
3. ↑  Walter Korn (1982). "Queen's Pawn Games". *Modern Chess Openings* (12th ). David McKay Company, Inc. பக். 312. பன்னாட்டுத் தரப்புத்தக எண்:0-679-13500-6.
4. ↑  Schiller (1998), p. 227
5. ↑  Timman vs. Spraggett, Montpellier 1985 Chessgames.com
6. ↑  Matanović 1996 (Vol A), p. 295, note 73
7. ↑  Garry Kasparov; Raymond Keene (1982). *Batsford Chess Openings*. American Chess Promotions. பக். 47. பன்னாட்டுத் தரப்புத்தக எண்:0-7134-2112-6.

**நூற்பட்டியல்**

* Joel Benjamin; Eric Schiller (1987). "Keres Defence". *Unorthodox Openings*. Macmillan Publishing Company. பக். 68–69. பன்னாட்டுத் தரப்புத்தக எண்:0-02-016590-0.
* David Vincent Hooper; Kenneth Whyld (1987). "Keres Defence". *The Oxford Companion to Chess*. ஒக்ஸ்போர்ட் பல்கலைக்கழகப் பதிப்பகம். பக். 164. பன்னாட்டுத் தரப்புத்தக எண்:0-19-281986-0.
* Aleksandar Matanović, தொகுப்பாசிரியர் (1996). *Encyclopaedia of Chess Openings*. **Vol A** (2nd ). Yugoslavia: Chess Informant.
* Eric Schiller (1998). *Unorthodox Chess Openings*. Cardoza Publishing. பக். 227–28. பன்னாட்டுத் தரப்புத்தக எண்:0-940685-73-6. .

புற இணைப்புகள்
--------------

* Chess Opening Explorer Chessgames.com
**வெள்ளீய(II) ஐதராக்சைடு** *(Tin(II) hydroxide)* என்பது Sn(OH)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் சிடானசு ஐதராக்சைடு, டின் ஐதராக்சைடு என்ற பெயர்களாலும் அழைக்கப்படுகிறது. வெள்ளீயம்(II) உலோகத்தின் கனிமவேதியியல் சேர்மமும் இதுவேயாகும். இச்சேர்மத்துடன் தொடர்புடைய பல வேதிப்பொருட்கள் அறியப்பட்டாலும் Sn6O4(OH)4 என்ற மூலக்கூற்று வாய்ப்பாடு கொண்ட ஆக்சி ஐதாக்சைடு சேர்மத்திற்கு மட்டுமே உறுதியான தகவல்கள் கிடைக்கின்றன. இவைகள் யாவும் வெண்மை நிறத்துடன் நீரில் கரையாத உப்புகளாக உள்ளன.

தயாரிப்பும் கட்டமைப்பும்
------------------------

Sn6O4(OH)4 படிகங்களின் பண்புகள் எக்சு கதிர் விளிம்பு விளைவு சோதனையின் மூலம் வரையறுக்கப்படுகின்றன. வெள்ளீயம்(II) இன் காரக் கரைசல்களிலிருந்து இத்தொகுதிகள் கிடைக்கின்றன. Sn மையங்களின் எண்முகங்களை இச்சேர்மம் கொண்டுள்ளது. ஆக்சைடு அல்லது ஐதராக்சைடுகள் ஒவ்வொரு முகத்திற்கும் உச்சியாக உள்ளன. எண்முக தடங்களின் துணை அலகான Mo6S8 இன் கட்டமைப்பை நினைவூட்டுவதாக இது உள்ளது. தூய்மையான Sn(OH)2 கட்டமைப்பு அறியப்படவில்லை.

புரோட்டான் ஈயா கரைப்பானிலுள்ள SnCl2 உடன் (CH3)3SnOH வினைபுரிவதால் Sn(OH)2 உருவாகிறது:.

2 Me3SnOH + SnCl2 → Sn(OH)2 + 2 Me3SnCl
இப்பொருளைப் பற்றிய வேறு படிகவியல் ஆய்வு முடிவுகள் ஏதும் அறியப்படவில்லை.

வினைகள்
-------

வெள்ளீய (II) ஐதராக்சைடு காற்றினால் எளிதாக ஆக்சிசனமேற்றம் அடைந்து வெள்ளீய ஆக்சைடாக மாறுகிறது.

மேற்கோள்கள்
-----------

1. 1 2  Zumdahl, Steven S. (2009). *Chemical Principles 6th Ed.*. Houghton Mifflin Company. பக். A23. பன்னாட்டுத் தரப்புத்தக எண்:0-618-94690-X.
2. ↑  R. A. Howie; W. Moser (1968). "Structure of Tin(II) "Hydroxide" and Lead(II) "Hydroxide". *Nature* **219** (5152): 372–373. doi:10.1038/219372a0.
3. ↑  Holleman, A. F.; Wiberg, E. (2001), *Inorganic Chemistry*, San Diego: Academic Press, ISBN 0-12-352651-5

| * பா
* உ
* தொ
 வெள்ளீயம் சேர்மங்கள் |
| --- |
| வெள்ளீயம் (II) | 
* SnBr2
* SnCl2
* SnF2
* SnI2
* Sn(CH3COO)2
* SnO
* Sn(OH)2
* SnSO4
* C2O4Sn
* SnSe
* SnTe
* SnS
* C18H36SnO2

 |
| வெள்ளீயம் (IV) | 
* SnBr4
* SnCl4
* SnF4
* SnH4
* Sn(CH3COO)4
* SnI4
* SnO2
* SnS2

 |
**துத்தநாகச் சுத்திகரிப்பு** (Zinc refining) என்பது துத்தநாகத்தை *உயர் தர* சிறப்பு துத்தநாகமாக சுத்திகரிக்கும் ஒரு செயல்முறையாகும். இச்செயல் முறையில் கிடைக்கும் துத்தநாகம் குறைந்தபட்சம் 99.995% தூய்மையானதாகும். மின்னாற்பகுப்பு செயல்முறைகள் மூலம் துத்தநாகத்தை கரைக்கும் போது இந்த செயல்முறை பொதுவாக தேவைப்படுவதில்லை. ஆனால் துத்தநாகம் உயர் வெப்ப உலோகவியல் செயல்முறைகளால் உற்பத்தி செய்யப்படும் போது இம்முறை தேவைப்படுகிறது. ஏனெனில் உயர்வெப்ப உலோகவியல் செயல்முறையில் கிடைக்கும் துத்தநாகம் 98.5% மட்டுமே தூய்மையானது.

பல்வேறு சுத்திகரிப்பு முறைகள் உள்ளன, ஆனால் பின்னியக்க செயல்முறை மிகவும் பொதுவாக பயன்படுத்தப்படுகிறது.

மெதுவாக துத்தநாகச் சிதைவு மற்றும் துத்தநாக வார்ப்புகளில் விரிசல் உண்டாக்கும். துத்தநாக அழுகலை தவிர்க்க தொழில் ரீதியாக உயர் தூய்மையான துத்தநாகம் தேவைப்படுகிறது,

பின்னியக்கச் செயல்முறை
----------------------

நியூ செர்சி துத்தநாக நிறுவனம் இந்த செயல்முறையை 1930 ஆம் ஆண்டில் கண்டுபிடித்தது.

முதலாவது நெடுவரிசையில் உள்ள இரும்பு மற்றும் அலுமினியம் மாசுக்கள் அகற்றப்படுவதுடன் ஒப்பிடுகையில் இந்த செயல்முறை துத்தநாகத்தின் குறைந்த கொதிநிலையைப் (907 பாகை செல்சியசு அல்லது 1665 பாகை பாரங்கீட்டு). பயன்படுத்திக் கொள்கிறது. எனவே, முதல் நெடுவரிசையில் துத்தநாகம் அதன் கொதிநிலைக்கு மேலே சூடாக்கப்பட்டு ஒரு மின்தேக்கிக்கு உயர அனுமதிக்கப்படுகிறது. இரும்பு மற்றும் அலுமினிய அசுத்தங்கள் திண்மம் அல்லது திரவ வடிவில் கீழே மூழ்கும். ஈயம் மற்றும் காட்மியம் நீராவி அசுத்தங்கள் இன்னும் தங்கி உள்ளன. ஈயத்தை அகற்றுவதற்காக 2-3% நீராவி ஒடுக்கப்படுகிறது. இது ஈயத்தின் பெரும்பகுதியை நீராவியிலிருந்து வெளியேற்றுகிறது; மொத்த உள்ளடக்கத்தில் இது 0.003% மட்டுமேயாகும். இறுதியாக நீராவி காட்மியம் நெடுவரிசையில் செலுத்தப்படுகிறது. அங்கு இது கொதிநிலை துத்தநாகத்தின் கொதிநிலைக்கு கீழே ஓர் இடைநிலை வெப்பநிலைக்கு குளிர்விக்கப்படுகிறது, ஆனால் அது இன்னும் காட்மியத்தின் கொதிநிலைக்கு (767 பாகை செல்சியசு) மேலே இருக்கும். துத்தநாகம் ஒரு சுத்திகரிக்கப்பட்ட திரவமாக கீழே வெளியேறுகிறது, காட்மியம் நீராவியாக மேலே வெளியேறுகிறது.

மேற்கோள்கள்
-----------

1. ↑  "London Metal Exchange: LME Zinc Physical". .

மூலம்
-----

* Porter, Frank (1991), *Zinc Handbook: Properties, Processing, and Use in Design*, CRC Press, pp. 21–22, ISBN 0-8247-8340-9.
**பாரகான்** (Baragaon, Himachal) இந்தியாவின் இமாச்சலப் பிரதேசத்தில் உள்ள சிம்லா மாவட்டத்தில் உள்ள குமார்சைன் துணைப்பிரிவில் உள்ள ஒரு கிராமம் ஆகும்.

முன்னர் பிரித்தானிய இராச்சியத்தின் கீழ், பாரகான் சாங்க்ரி சமத்தானத்தின் தலைநகராக இருந்தது. பஞ்சாப் மாநில முகமையின் பல மாநிலங்களில் ஒன்றாகும்.

வரலாறு
------

சாங்ரி முதலில் புசாகர் மாநிலத்தின் ஒரு பகுதியாக இருந்தது. ஆனால் 1703 ஆம் ஆண்டில் குலுவின் இராசா மான் சிங்கால் கைப்பற்றப்பட்டது. இக்கிராமம் 1719 ஆம் ஆண்டில் புசாகரால் திரும்பப் பெறப்பட்டது. ஆனால் 1803 ஆம் ஆண்டில் நேபாளத்தின் கூர்க்காக்களால் கைப்பற்றப்பட்டது. கூர்க்காக்கள் வெளியேறிய பிறகு 1815 ஆம் ஆண்டில் குலுவின் ராசா பிக்ரம் சிங்கிடம் மீட்டெடுக்கப்பட்டது. முதல் ஆங்கிலோ-சீக்கியப் போருக்குப் பிறகு 1846 ஆம் ஆண்டில் குலு ஆங்கிலேயர்களால் இணைக்கப்பட்ட பிறகு, சிம்லா மலை மாநிலங்களின் கீழ் சங்கரி சமத்தானமாக மாறியது.  

1948 ஆம் ஆண்டு ஏப்ரல் 15 ஆம் தேதி இந்திய ஒன்றியத்துடன் சங்கரி இணைப்பு ஒப்பந்தத்தில் கையெழுத்திட்டார்

அணுகல்
------

பாரகான் சிம்லா நகரத்திலிருந்து 91 கிமீ தொலைவில் கிங்கல் - பசந்த்பூர் சாலையில் கிங்கல் கிராமத்திலிருந்து தேசிய நெடுஞ்சாலை எண் ஐந்திற்கு அருகில் 8 கிமீ தொலைவில் அமைந்துள்ளது. அருகிலுள்ள விமான நிலையம் மற்றும் இரயில் நிலையம் ஆகியன சிம்லா நகரில் உள்ளது. சிம்லாவிலிருந்து பாரகானுக்கு வழக்கமான பேருந்து சேவைகள் உள்ளன.

அரசு
----

பாரகான் கிராமம் நர்கண்டா தொகுதிக்கு உட்பட்ட கிராம பஞ்சாயத்து ஆகும்.

இமாச்சலப் பிரதேச சட்டமன்றத்தில் தியோக் சட்டமன்றத் தொகுதியின் கீழ் பிரதிநிதித்துவப்படுத்தப்படுகிறது.

மக்களவையில் இது சிம்லா நாடாளுமன்றத் தொகுதியின் கீழ் பிரதிநிதித்துவப்படுத்தப்படுகிறது.

2022 ஆம் ஆண்டு ஆகத்து மாதம் 16 ஆம் தேதியன்று இமாச்சல முதல்வர் குமார்சைனின் கீழ் புதிய துணைத் தாலுகாவாக பாரகானை அறிவித்தார். 

2022 ஆம் ஆண்டு திசம்பர் மாதம் 21 ஆம் தேதியன்று இமாச்சல் பிரதேச முதல்வர், முந்தைய அரசாங்கத்தால் உருவாக்கப்பட்ட பாரகான் உட்பட அனைத்து துணை தாலுகாக்களையும் மறுஅறிவிப்பு செய்தார்.

கல்வி
-----

* அரசு மூத்தோர் மேல்நிலைப் பள்ளி 1922 ஆம் ஆண்டில் சாங்ரியின் ஆட்சியாளர்களால் நிறுவப்பட்டது மற்றும் பின்னர் மேம்படுத்தப்பட்டது. கார்கில் போர் தியாகி சாகீத்து சத்தீசு குமாரின் பெயர் பாரகானில் இருந்து மாற்றப்பட்டது)

மேற்கோள்கள்
-----------

1. ↑  Rathore, Abhinay. "Sangri (Princely State)" (in en). .
2. ↑  Verma, V. (in en). *The Emergence of Himachal Pradesh: A Survey of Constitutional Developments*. .
3. ↑  Verma, V. (1995) (in en). *The Emergence of Himachal Pradesh: A Survey of Constitutional Developments*. Indus Publishing. பன்னாட்டுத் தரப்புத்தக எண்:978-81-7387-035-4. .
4. ↑  "Himachal Pradesh Government". .
5. ↑  "306 institution announced by BJP before Election denotify - HIMACHAL HEADLINES". 21 December 2022. .
6. ↑  "SANGRI DARPAN". .
கிமாவின் கன்னட சர்வதேச இசை விருதுகளில் சிறந்த பின்னணி பாடகி விருதினை சங்கீதா ராஜீவ் வென்றார்
ச. ரா என்றும் அழைக்கப்படும் **சங்கீதா ராஜீவ்** (Sangeetha Rajeev) ஓர் இந்தியப் பாடகியும், மேடைக் கலைஞரும்,இசையமைப்பாளரும் ஆவார். மலேசியாவில் நடந்த விமா இசை விருதுகள் 2019 நிகழ்ச்சியில் அந்த ஆண்டின் சிறந்த சர்வதேச பரப்பிசைப் பாடகி விருதினை வென்றார்.  சோனு நிகமுடன் நடிகை ஷைன் ஷெட்டி நடித்த "நீனே நீனே" என்ற கன்னடப் ப படத்திற்காக இவர் பாடியிருந்தார்.  இது இந்தியில் "துஹி துஹி" என்றும் வெளியிடப்பட்டது. "நீ ஹிங்க நோட பேடா" என்ற கன்னடப் பாடலுக்கும் இசையமைத்து, பாடியுள்ளார்.

தொழில்
------

கன்னடத் திரைப்படங்களிலிருந்து தனது வாழ்க்கையைத் தொடங்கிய இவர், இசையமைப்பாளர் தர்மா விஷ் என்பவரால் இந்தத் தொழிலுக்கு அறிமுகமானார். இவர் "ஆனே படாக்கி" என்ற படத்தில் ஒரு பாடலைப் பாடினார். அப்பாடலுக்காக அதே ஆண்டில் சிறந்த பின்னணி பாடகர் விருதையும் வென்றார். 

பின்னர் இவர் தெலுங்குத் திரைப்படத்துறையில் "க்ஷனம்" என்ற படத்தின் இசை அமைப்பாளர் ஸ்ரீசரன் பக்காலா மற்றும் இயக்குனர் ஸ்ரீரஞ்சனி ஆகியோரால் நடிகர் / தயாரிப்பாளர் அக்கினேனி நாகார்ஜூனாவின் தயாரிப்பு நிறுவனமான அன்னபூர்ணா ஸ்டுடியோஸ் மூலம் அறிமுகப்படுத்தப்பட்டார்

இவர் தனது தெலுங்கு திரைப்பட வாழ்க்கையை "ரங்குலா ராட்டினம்" படத்துடன் தொடங்கினார். அதில் இவர் ஒரு பிறந்த நாள் பாடலைப் பாடி, நடிகை சித்தாராவுக்கு பின்னணி குரலையும் கொடுத்தார். *சிம்ப்ளி ஏக் லவ் ஸ்டோரி* என்ற பாலிவுட் படத்திலும் இவர் பாடியுள்ளார்.

"நீ ஹிங்கா நோட பேடா" உட்பட பலபாடல்களை கன்னடத்திலும், இந்தி மொழிகளிலும் பல தனிப்பாடல்களையும் இவர் பாடியுள்ளார்.  இவரது "நீனே நீனே" என்ற சமீபத்திய பாடல் சோனு நிகாம் மற்றும் நடிகர் ஷைன் ஷெட்டி ஆகியோருடன் இருந்தது. 

 புரோ கபடி கூட்டிணைவுநிகழ்ச்சியில் ஒரு இசை நிகழ்ச்சியில் சங்கீதா

ஆரம்ப கால வாழ்க்கை
------------------

சங்கீதா பெங்களூரில் ஒரு இசைக் குடும்பத்தில் பிறந்தார். இவரது தந்தை எஸ். ராஜீவ் ஒரு வங்கி மேலாளராக இருக்கிறார். இவர் தனது பணி காரணமாக இவரது ஆறு வயதில் மும்பைக்கு தனது குடும்பத்துடன் குடிபெயர்ந்தார். அங்கு இவர் தனது குழந்தைப் பருவத்தின் பெரும்பகுதியைக் கழித்தார். அங்கு பரதநாட்டியம், கருநாடக இசை, இந்துஸ்தானி இசை போன்றவற்றில் பயிற்சி பெற்றார்.

கல்வி
-----

சங்கீதா தனது பள்ளிப்படிப்பை மும்பையில் முடித்தார். பின்னர், தகவல் அறிவியல் பொறியியலில் பட்டம் பெற்றார். பின்னர் இவர் இசையைத் தொடர இங்கிலாந்து சென்றார். 

 தனது ஆரம்ப நாட்களில் இலண்டனில் சங்கீதா

தாக்கங்கள்
----------

இவரது தாயார் எம்.கே.சாரதாம்பாள் ஒரு கருநாடக இசைக் கலைஞராக இருக்கிறார்.  சங்கீதா மேற்கத்திய இசையால் மிகவும் ஈர்க்கப்பட்டார். மேலும் மரியா கேரி, மறைந்த பெரிய மைக்கல் ஜாக்சன் ஆகியோரை தனது மேற்கத்திய தாக்கங்களாக கருதுகிறார்.  இவர் தன்னை சுனிதி சௌகானின் மிகப்பெரிய அபிமானிகளில் ஒருவராக கருதுகிறார்.

குறிப்புகள்
-----------

1. ↑
2. ↑  [newindianexpress.com/cities/bengaluru/2020/oct/05/beats-from-the-heart-2205774.html]
3. ↑
4. ↑
5. ↑
6. ↑  Talking about music and passion: Sangeetha Rajeev
7. ↑  Indian Express talking to Sangeetha about her influences
8. ↑  Newsminute interview with Sangeetha Rajeev

வெளி இணைப்புகள்
---------------

* Official Website
**நீத்தி மோகன்**( Neeti Mohan) 1979 நவம்பர் 18 அன்று தில்லியில் பிறந்த இந்திய பின்னணி பாடகியாவார். அவர் "சேனல் வி" என்ற தொலைக்காட்சியின் ஒரு ரியாலிட்டி தொடரான "பாப் ஸ்டார்ஸ்"இன் வெற்றியாளர்களில் ஒருவராக இருந்தார், பின்னர் நிகழ்ச்சியின் மற்ற வெற்றியாளர்களுடன் இணைந்து "ஆஸ்மா"வுக்கு தேர்ந்தெடுக்கப்பட்டார், அமித் திரிவேதியின் "பாம்பே வெல்வெட்" (2008) என்ற இசைத்தொகுப்பு ஆல்பத்தில் இவர் பாடிய ஆறு "ஜாஸ்" பாடல்களின் தொகுப்பிற்கு இசை விமர்சகர்களிடமிருந்து நேர்மறையான விமர்சனத்தைப் பெற்றார். அடுத்த ஆண்டு, அவர் "சாவ் ஆஸ்மன்" படத்தில் இடம் பெற்ற "பார் பார் தேக்கோ" (2016) பாடலை பாடியதற்காக இரண்டாவது பிலிம்பேர் விருதிற்கு வேட்பாளாராக தேர்ந்தெடுக்கப்பட்டார். 
மோகன் "தி வாய்ஸ் இந்தியா கிட்ஸ்" ஒன்றாவது பருவத்தில் மற்றும் இரண்டாவது பருவத்தில் பயிற்சியாளராக தோன்றினார். இவரது தொழில் வாழ்க்கையைத் தவிர, அவர் பல்வேறு தொண்டு மற்றும் சமூகச் செயல்பாட்டில் ஈடுபட்டுள்ளார்.

ஆரம்ப வாழ்க்கை மற்றும் பின்னணி
------------------------------

நீத்தி மோகன் தில்லியில் பிறந்தார் அவரது தந்தை, பிரிஜ் மோகன் ஷர்மா, ஒரு அரசாங்க அதிகாரி மற்றும் அவரது தாயார், குசும், ஒரு இல்லத்தரசி ஆவார். நீத்தி மோகன் நான்கு சகோதரிகளில் மூத்தவர்; சக்தி மோகன், முக்தி மோகன் மற்றும் கிருதி மோகன். நீத்து மோகன் கந்தர்வா மஹாவித்யாலயாவில் பாடலைக் கற்றுக் கொள்ளத் துவங்கினார். அந்த நேரத்தில், அவர் நாடக மற்றும் நடனம் ஈடுபட்டு வந்தார்; ஆனால் பாடல் என்பது ஒரு "தீவிர பொழுதுபோக்கு"ஆகும் பின்னர் பிலானியிலுள்ள பிர்லா மாலிகா வித்யாபீடத்திற்கு சென்றார்.

பள்ளி நாட்களில், மோகன் பள்ளி இசைக்குழுவின் ஒரு பகுதியாக இருந்தார், மேலும் ஐந்து ஆண்டுகளாக டெல்லி குடியரசு தின அணிவகுப்பில் பங்கேற்றார். நீத்து மோகன் தனது பள்ளியில் பாடல், நடனம், இசைக்குழு மற்றும் நாடக அரங்கில் நிகழும் நிகழ்ச்சிகள் போன்ற பல கூடுதல் பாடத்திட்டங்களில் பங்கேற்றார். அவர் இந்திய தேசிய கேடட் கார்ப்ஸில் சேர்ந்து பட்டம் பெற்றார்.

 "ஹாப்பி நியூ இயர்" என்ற இசை வெளியீட்டில் மோகன், 2014

குறிப்புகள்
-----------

1. ↑  Tuli, Aanchal (1 April 2017). "Our house was like a girls’ boarding school, says singer Neeti Mohan". *ஹிந்துஸ்தான் டைம்ஸ்*.. பார்த்த நாள்: 27 November 2017.
2. ↑  Singh, Anjuri Nayar (13 July 2017). "Neeti Mohan on getting negative comments on her songs: Not here to please everyone". *Hindustan Times*.. பார்த்த நாள்: 27 November 2017.
3. ↑  "Sisters cross swords for TRPs". *The Times of India*. 25 December 2009.. பார்த்த நாள்: 15 October 2015.
4. ↑  =Guha, Kunal (23 November 2014). "Relative value: Fourtified Fame". *Mumbai Mirror*.. பார்த்த நாள்: 15 October 2015.
5. 1 2 3  Vijayakar, Rajiv (3 June 2014). ""I have to become the song" - Neeti Mohan". Bollywood Hungama.. பார்த்த நாள்: 14 October 2015.
6. ↑  =Khurana, Suanshu (6 May 2015). "Neeti Mohan: Raising the Bar". *The Indian Express*.. பார்த்த நாள்: 14 October 2015.
7. 1 2  "Kuwait: Singers Toshi-Sharib, Neeti Mohan to Rock Indian Carnival 2011". Daijiworld Media. 24 April 2011 இம் மூலத்தில் இருந்து 5 மார்ச் 2016 அன்று. பரணிடப்பட்டது... பார்த்த நாள்: 14 October 2015.

வெளி இணைப்புகள்
---------------

விக்கிமீடியா பொதுவகத்தில்,  
 ***நீத்தி மோகன்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் நீத்தி மோகன்
பழைய துறைமுக விடுதி (2006)
**பழைய துறைமுக இல்லம்** (*Old Harbour House*) இந்தியாவில் கேரள மாநிலம் கொச்சி கோட்டையின் மையத்தில் உள்ள ஒரு கட்டிடம் ஆகும். எர்ணாகுளம் மாவட்டத்தில் முன்னதாக கொச்சின் என்று அழைக்கப்பட்ட நகரத்தின் ஒரு பகுதியில் இந்த இல்லம் அமைந்துள்ளது. போர்த்துகீசிய காலனித்துவ காலத்தில் பழைய துறைமுக இல்லம் கட்டப்பட்டது. 17 ஆம் நூற்றாண்டில் டச்சுக்காரர்களால் முழுமையாக மீண்டும் கட்டப்பட்டது. பின்னர் ஆங்கிலேயர்களால் இல்லம் மாற்றியமைக்கப்பட்டது. 2006 ஆம் ஆண்டில் காலனித்துவ தோற்றம் பற்றிய பல குறிப்புகளுடன் செருமானிய கட்டிடக் கலைஞர் கார்ல் டாம்சனால் இந்த இல்லம் கவனமாக மீட்டெடுக்கப்பட்டது. இன்று இந்த இல்லத்தில் பொட்டிக்கு விடுதி எனப்படும் சிறிய பழைய துறைமுக விடுதி ஒன்று உள்ளது.

புனரமைப்புக்கு முன்னர் பழைய துறைமுக இல்லம்

மேற்கோள்கள்
-----------

1. ↑  Mathew T. Georg: *Old Harbour Hotel.* In: *The Week.* 25. November 2005.
2. ↑  Tanya Abraham: *Due respect for the old*. In: Metro Plus, Kochi, The Hindu, 12. August 2006 ; Weblink
3. ↑  Manuela Kessler: *Architekt hilft Handwerkern.* In: *Süddeutsche Zeitung.* 30. Dezember 2006, p. 16.
4. ↑  Tabitha May: *The Old Harbour Hotel, Cochin: where to stay*. In: The Telegraph, 26. August 2008
5. ↑  *Restoration area, Fort Kochi: Old Harbour House makeover*. In: Indian Express, 4. Oktober 2006
6. ↑  Priyadarshini Sharma: *Heritage homes turn hotels.* In: *The Hindu.* 6. August 2005.
7. ↑  Prema Manmadhan: *Anchored to the past: Old Harbour House.* In: *The Hindu.* 23. Januar 2010.

புற இணைப்புகள்
--------------

* Old Harbour Hotel
ஆதிசைவர்கள் வேதங்களோடு ஆகமங்களையும் கற்ற பிராமணர்கள் ஆவர். வேதத்தைப் பொதுவாகவும், சிவாகமத்தைச் சிறப்பாகவும் ஓது தலையே தொழிலாகக் கொண்டு, சிவபெருமானைச் சிவாகம மந்திரங்களால், சிவாகம விதிப்படி வழிபடுவோர் `ஆதி சைவர்` எனவும் பெயர் பெறுவர். மகாசைவரும், ஆதிசைவரும் உபநயனமும் பெற்று வேதாகமங்களை ஓதுதலையே தொழிலாக உடைமையால், `அந்தணர்` எனவும் படுவர். ஆகவே, மகா சைவர் `மகாசைவ அந்தணர்` என்றும், ஆதி சைவர் `ஆதிசைவ அந்தணர்` என்றும் சொல்லப்படுவர். இவருள் மகாசைவ அந்தணர் சிவாகமவழி நில்லா மையால், அவருக்கு ஆசாரியாபிடேகமும், அதன்வழி வரும் ஆசிரியத் தன்மையும் இல்லை. அதனால், அவர் சைவரல்லாத பிறர்க்கே ஆசிரியராதற்கு உரியர். ஆதி சைவ அந்தணர் சிவா கமத்தையே சிறப்பாக ஓதி அவற்றின்வழி நிற்றலால், அவருக்கே அபிடேகமும், அதன்வழி ஆசிரியத் தன்மையும் பெறும் உரிமை உண்டு.  சைவ ரைவராவார் ஆதி சைவர், மகா சைவர், அநுசைவர், 
அவாந்தரசைவர், பிரசவசைவர் என்போரென்றும்; அநாதி சைவனாகிய சிவனை யருச்சிக்கும் சிவவேதியர் ஆதி சைவரென்றும்; சிவ தீக்கை பெற்ற 
வைதிகப் பிராமணர் மகா சைவரென்றும், இங்ஙனமே சிவ தீக்கை பெற்ற ஏனையர் ஏனைய சைவப் பெயர்கட்கு உரிய ராவாரென்றும் கூறுபர். ஆதி 
சைவப் பெயரொன்றுமே இப்பொழுது வழக்கிலுள்ளது. இவர்களை சிவாச்சாரியார்கள் ஆதி சைவர் எனப்படும் சிவமறையோர். 'சிவா சாரியார்' என்று சொல்லப்படும் இவர்கள், சிவபெருமானைச் சிவாகமங்களின்வழித் தம் இல்லங்களில் ஆன்மார்த்தமாகவும், சிவாலயங்களில் பரார்த்தமாகவும் பூசை செய்பவர்கள். குருக்கள், சிவபிராமணர் 10ஆம் நூற்றாண்டு உடையார்குடி கல்வெட்டு, சிவவேதியர், சிவமறையோர், சித்திரமேழி பட்டர், சிவதுவிஜர் என்றும் பிற பெயர்களால் கல்வெட்டுகள், இலக்கியங்கள் குறிப்பிடுகின்றன .. இவர்கள் சிவனின் ஐந்து முகங்களில் இருந்து நேரடியாகத் தோன்றியவர்கள் என்று சிவாகமங்கள் புகழ்கின்றன. இவர்களில் ஐந்து கோத்திரங்கள் உண்டு.

குறிப்புகள்
-----------

1. ↑
2. ↑
3. ↑
4. ↑
5. ↑
6. ↑  சிவவேதியர் - 4161. முதற் சைவர்: 4160; ஆதிசைவ மரபினர்
7. ↑  ஆதி சைவர் எனப்படும் சிவமறையோர்.
8. ↑  கல்வெட்டு தொடர் எண் 818/2003: அவினாசி வட்டத்து அன்னூர் கல்வெட்டு
9. ↑
10. ↑  ஆதிசைவர்கள் பெருமை
11. ↑

வெளி இணைப்புகள்
---------------

* ஆதி சைவர்கள்
பொதுமை இணைமுரணியல் - தைஜி(சீனம்)
**பொதுமை இணைமுரணியல்** *(Universal dialectic)*என்பது தாவோயிச, புதுக்கன்பூசிய தைஜி அல்லது "மீ அறுதிமை" கருத்துடன் நெருக்கமாக தொடர்புடைய ஒரு நிலவலியல் கருத்துப் படிமம் ஆகும். மேற்கு நாடுகளில், எகல் உட்பட்ட இணைமுரணியல் வல்லுநர்கள் சிலர், குறிப்பிடத்தக்க வகையில் ஒத்ததாகக் கருதும் எதிர்நிலைப் பொருண்மைகளை ஆராய்ந்து, அவற்றைத் தொகுத்து ஒன்றிணைப்பதற்கான அடித்தளத்தை அமைத்தனர். பொதுமை இணைமுரணியல் என்பது எராக்ளிட்டசின் வரையறைப்படி, உள்ளார்ந்த நிரப்புத்தன்மைகளின் ஒற்றை அடிப்படை ஆக்க(படைப்பு) நெறிமுறையாகக் கருதப்படுகிறது. இருப்பினும், சுழற்சி என்பது கிரேக்க பார்வையைப் போல மாற்றத்தை மட்டுமே வெளிப்படுத்தாமல், வளர்ச்சியையும் உட்செரிப்பதால் இது இயல்பாகவே முற்போக்கானது, இது ஒரு இணைமுரணியல் தொகுப்புச் செயல்முறையின் ஊடாக சிக்கலான உயர்நிலையைக் கொண்டுவருகிறது.

அதன்படி, "பொதுமை இணைமுரணியல்" என்ற சொல், சீன வடிவத் *தைஜியின்* கருத்தாக்கத்தை மேற்கத்தியமயமாக்கும் மற்றும்/அல்லது நவீனமயமாக்கும் முயற்சியின் ஒரு பகுதியாகக் காணலாம், இது உருவாக்கத்தின் தற்போதைய தன்-ஒழுங்கமைத்தல் செயல்பாட்டில் நிரப்பு எதிர்நிலைகளின் அடிப்படை பங்கும் தன்மையும் பற்றியது. இது சாக்ரட்டீசு, எகல், மார்க்சு, ஏங்கல்சு ஆகியோரால் பரிந்துரைக்கப்பட்ட இணைமுரணியல் கருத்துடன் கிழக்கத்திய மர்புப் பார்வையை இணைக்கிறது. இதில் மேற்கத்திய செல்வாக்கு நிகழ்வுக்கு(செயல்முறைக்கு), மாற்றம் எனும் தவிர்க்க முடியாத ஒரு முற்போக்கான உட்கூற்றைச் சேர்க்கிறது, இது கிழக்கத்திய சிந்தனையில் இல்லாத கருத்துப்படிமம் ஆகும்.

தற்சார்பு, சமமை, சம்ப் பிறப்புணர்வு(சகோதரத்துவம்) ஆகிய மூன்று நிலைகளில் சார்த்தரின் வாழ்க்கை வரலாற்றாசிரியர்கள் பயன்படுத்திய கட்டமைப்பைக் கருதும்போது, ஜீன்-பால் சார்த்தரும் இந்தத் திசையில் தனது சிந்தனையை வளர்த்ததாகக் கருதலாம். சார்த்தரின் எழுத்து இயல்பாகவே இணைமுரணியல் சார்ந்ததாக இருந்தது ஆனால் பொதுமை நோக்கில் படிமலர்வதாக இருந்தது.

மேலும் பார்க்கவும்
------------------

* இணைமுரணியல ஒருமை வாதம்
**செந்தலை பிணந்தின்னிக் கழுகு** அல்லது **செந்தலைப் பாறுக் கழுகு** (*Red-headed Vulture*) என்பது இந்தியப்பகுதிகளிலும் தென்கிழக்காசியாப் பகுதிகளிலும் ஒன்றிரண்டுமாகக் காணப்படும் ஊன் உண்ணிப் பறவையாகும். இதனைப் *பாண்டிச்சேரி கழுகு* என்றும் அழைக்கிறார்கள்.

விளக்கம்
--------

இப்பறவை நடுத்தர வளர்ச்சியுடைய பறவையாகும். இதன் நீளம் சிறகு விரிந்த நிலையில் 76 முதல் 86 செமீ வரை உள்ளது. இதன் எடை 3.5 கிலோ முதல் 6.3 கிலோ வரை உள்ளது. இவ்வகைப் பறவைகளில் வயது முதிர்ந்த கழுகுகளுக்கு முடியே இல்லாமல் வெளியில் தெரியும் சிவந்த தோல் தலையுடன் காணப்படும். இவற்றில் ஆண் பெண் பறவைகளை கண்களில் உள்ள கருவிழிகொண்டே பிரித்துப்பார்கமுடியும். பெண் பறவையின் கருவிழி பழுப்பு கலந்த இருட்டாகவும், ஆண்களில் கருவிழி மங்களான வெண்ணிறத்திலும் காணப்படுகிறது.

வகைப்பாடு மற்றும் தொகுப்பியல்
-----------------------------

இந்தியத் துணைக்கண்டத்தில் காணப்படும் பழைய காலத்தைச் சார்ந்த கழுகு இதுதான். இப்பறவையின் துணையினங்கள் எதுவும் அறியப்படவில்லை.

பரவல் மற்றும் உறைவிடம்
----------------------

செந்தலைக்கழுகுகள் அபரிமிதமாகக் காணப்படுவது இந்தியத்துணைக்கண்டப் பகுதிகளில் தென் கிழக்குப்பகுதிகளிலும், தென் மேற்கில் அமைந்துள்ள மலைப்பகுதிகளிலும், சிங்கப்பூர் போன்றவற்றிலும் மட்டுமே காணப்பட்டது. தற்போதைய காலங்களில் வட இந்தியப் பகுதிகளிலும் காணப்படுகிறது. இவற்றின் இனப்பெருக்கம் பொதுவாக கைவிடப்பட்ட நிலப்பகுதி, விவசாய நிலப்பகுதி போன்றவற்றிலேயே அமைந்திருக்கிறது. பொதுவாக இப்ப்றவை கடல் மட்டத்திலிருந்து 300 மீட்டர்கள் உயரம் உள்ள பகுதிகளிலேயே காணப்படுகிறது.

பாதுகாப்பு நிலை
---------------

இப்பறவை 2004 ஆம் ஆண்டு உலக உயிர்கள் பாதுகாப்புச் சங்கத்தின் கணக்குப்படி அழிவு நிலையிலிருந்து கணக்கெடுத்து பாதுகாக்கும் நிலைக்கு உள்ளதாகத் தெரிவித்துள்ளது.

சமீபத்திய ஆண்டுகளில் இந்தியா போன்ற நாடுகளில் கால்நடைகளுக்கு கொடுக்கப்படும் மருந்தான டைக்ளோஃபீனாக் என்ற ஒரு மருந்தின் காரணமாக இவைகள் விரைவாக அழிந்து வருகிறது.
இவ்வகையான கழுகுகள் 1990 ஆம் ஆண்டுகளுக்கு பிற்பகுதியில் இருபது ஆண்டுகளில் கொஞ்சம் கொஞ்சமாக அழிந்துவிட்ட நிலைக்கு உட்பட்டுவிட்டது. 2007 ஆம் ஆண்டு பன்னாட்டு இயற்கைப் பாதுகாப்புச் சங்கம் வெளியிட்ட பட்டியலில் இப்பறவை அழிந்து விட்டதாக வெளியிட்டது.

மேற்கோள்கள்
-----------

1. 1 2  பன்னாட்டு பறவை வாழ்க்கை (2013). "*Sarcogyps calvus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்).. பார்த்த நாள்: 26 November 2013.
2. ↑  ம்சா, (1 செப்டம்பர் 2018). "கீழிறங்கும் கழுகுகள்!". *கட்டுரை* (இந்து தமிழ்).. பார்த்த நாள்: 4 செப்டம்பர் 2018.
3. ↑  Ali, S. (1993). *The Book of Indian Birds*. Bombay: Bombay Natural History Society. பன்னாட்டுத் தரப்புத்தக எண்:0-19-563731-3.
4. ↑  WWF- Red-headed Vulture (2011).
5. ↑  *Raptors of the World* by Ferguson-Lees, Christie, Franklin, Mead & Burton. Houghton Mifflin (2001), ISBN 0-618-12762-3
6. ↑  Naoroji, Rishad (2006). *Birds of Prey of the Indian subcontinent*. பக். 282–287.
7. ↑  Ferguson-Lees, James; David A. Christie (2001-09-17). *Raptors of the world*. Houghton Mifflin Harcourt. பக். 443–444. பன்னாட்டுத் தரப்புத்தக எண்:978-0-618-12762-7. .
கொல்கி உடலின் நுணுக்குக் காட்டித் தோற்றம். அரைவட்டக் கீலம் போன்ற கறுப்பு வளையங்கள் அடியில் காணப்படுகின்றன.
மாதிரி விலங்கு உயிரணுவின் நுண் உறுப்புகள்:   

(1) கருவின்கரு அல்லது புன்கரு   

(2) உயிரணுக் கரு   

(3) இரைபோசோம்   

(4) சுரப்பு புடகம் (Vesicle)  

(5) அழுத்தமற்ற அகக்கலவுருச் சிறுவலை   

(6) கொல்கி உபகரணம்   

(7) கலமென்சவ்வு   

(8) அழுத்தமான அகக்கலவுருச் சிறுவலை   

(9) இழைமணி   

(10) புன்வெற்றிடம் (Vacuole)   

(11) குழியமுதலுரு (Cytosol)   

(12) இலைசோசோம்   

(13) புன்மையத்தி (Centriole)
**கொல்கி உபகரணம்** அல்லது **கொல்கிச் சிக்கல்** மற்றும் **கொல்கி உடல்** (Golgi apparatus) என வழங்கப்படுவது மெய்க்கருவுயிரிக் கலங்களில் காணப்படும் ஒரு நுண்ணுறுப்பு ஆகும். இது இத்தாலி நாட்டு மருத்துவரான கமிலோ கொல்கி என்பவரால் 1897 இல் கண்டறியப்பட்டது. பின்னர் 1898 இல் பெயரிடப்பட்டது.

கொல்கி உபகரணமானது அகக்கலவுருச் சிறுவலையின் பாகமாக அமைந்து, அகக்கலவுருச் சிறுவலையில் உருவாகும் புரதங்களை, கலங்களின் உள்ளே அதன் தொழிற்பாட்டுக்குரிய விதத்தில் தயார்ப்படுத்தி, அவை தொழிற்பட வேண்டிய இடத்துக்கு வழிப்படுத்தும் தொழிலைச் செய்கின்றது.

மேற்கோள்கள்
-----------

1. ↑  Pavelk M, Mironov AA (2008). *The Golgi Apparatus: State of the art 110 years after Camillo Golgi's discovery*. Berlin: Springer. பன்னாட்டுத் தரப்புத்தக எண்:3-211-76309-0. .
2. ↑  Fabene PF, Bentivoglio M (October 1998). "1898–1998: Camillo Golgi and "the Golgi": one hundred years of terminological clones". *Brain Res. Bull.* **47** (3): 195–8. doi:10.1016/S0361-9230(98)00079-3. பப்மெட்:9865849. .
**அசோகு** அல்லது **அசோகம்** அல்லது **ஆயில** (*Ashoka tree*; *Saraca asoca*) என்பது *பபசியா* குடும்பத்தைச் சேர்ந்த *கசல்பினியோடே* துணைக் குடும்பத் தாவரமாகும். இம் மரம் இந்திய துணைக் கண்டத்திலும் அதனையொட்டிய பகுதிகளிலும் உள்ள கலாச்சார பாரம்பரியத்துடன் தொடர்புபட்டது.

விளக்கம்
--------

 Leaves and flowers in கொல்கத்தா, West Bengal, India
அசோக மரம் மழை அதிகம் உள்ள காடுகளில் பெரிதும் காணப்படுகின்றன. விந்திய மலை தொடரின் தெற்கு மத்திய பகுதிகளில் (ஆந்திர, கர்நாடக, நீலகிரி, மத்திய மேற்கு தொடர்ச்சி மலை) இவைகள் பரவிக் கிடக்கின்றன.

அழகிய தோரணம் போல கவிழ்ந்து தொங்கும் அடர்ந்த இலைகள் , இனிய நாற்றம் உடைய மலர்கள், அசோக மரத்தின் சிறப்பு அம்சங்கள். எபோழுதும் பச்சை பசேல் என்று , சிறிய அடர்த்தியான இலைகளை கொண்டவை.

இதன் பூ பூக்கும் காலம் சுமார் (பிப்ரவரி முதல் அப்ரைல்). அசோக மலர்கள் கனமாகவும் கொத்து கொத்துதாக இருக்கும். இதன் நிறம் ஆரஞ்-மஞ்சள் , காயக்காய சிவப்பு நிறமாக மாறும்.

இவை காட்டு மரம், அனால் அழிந்து போகும் கட்டதில் உள்ளது. தான்தோணியாக தோன்றுவது அரிதாகவே உள்ளது.அனால் தனித்து நட்ட மரங்கள் இப்பவும் மத்திய, கிழக்கு ஹிமாலய அடிவாரத்தில் ,மற்றும் மும்பை வடக்கு பகுதிகளிலும் காணப்படுகின்றன.

சில சாதி(வகை) மரங்களே உள்ளன. ஒரு வகை, பெரிதாகவும் பரந்தும் இருக்கின்றன. இன்னொரு வகைகையான குழாய் வடிவம் கொண்ட மரங்கள் அதிகமாக இப்பொழுது சாகுபடி செய்யபடுகின்றன.

மருத்துவ குணங்கள்
-----------------

ரத்தபேதி, சீதபேதி, மாதவிலக்குக் கோளாறுகள் (வெள்ளைப்படுதல், மாதவிடாயில் உண்டாகும் வயிற்றுவலி, மாத விலக்கில் அதிக ரத்தப்போக்கு), சர்க்கரை நோய், பித்த நோய்கள், இரத்த அழுத்தம், கருப்பைக் கோளாறுகள் (அடிக்கடி உண்டாகும் கருச்சிதைவு, கருப்பை பலவீனம், கருப்பையில் கட்டி, கருப்பை வீக்கம், கருப்பையில் சதை வளர்ச்சி, கரு சரியான நேரத்தில் கருப்பைக்கு வராத நிலை, சினைப்பையில் உண்டாகும் நீர்க்கட்டி, சினைப்பையையும் கருப்பையையும் இணைக்கும் பாலோப்பியன் குழாய்களில் உண்டாகும் குறைபாடுகள்), சிறுநீரக வியாதிகள், சிறுநீரகக் கல் போன்ற வியாதிகளை அசோக மரம் குணமாக்கும்.

மேற்கோள்கள்
-----------

1. ↑  Ashoka - Herb Information
2. ↑  "சோகம் நீக்கி சுகம் தரும் அசோகம்". *அருண் சின்னையா* (நக்கீரன்) இம் மூலத்தில் இருந்து 5 சூன் 2016 அன்று. பரணிடப்பட்டது... பார்த்த நாள்: 6 சூன் 2016.
விதைகள்
**மஞ்சாடி** அல்லது **ஆனைக் குன்றிமணி** *(Adenanthera pavonina)* எனப்படுவது ஆசியா, அவுத்திரேலியா, தென்னமெரிக்கா, வட அமெரிக்கா என உலகின் பல்வேறு பகுதிகளிலும் காணப்படும் ஒரு தாவர இனம் ஆகும். வெட்டுமரத் தேவைக்காகவே இது பெரிதும் பயன்படுகிறது எனினும் இது வலிமை குறைந்தது.

பயன்கள்
-------

மஞ்சாடி மரம் மண்ணின் நைதரசன் அளவைச் சமப்படுத்துவதற்காகவே முதன்மையாக வளர்க்கப்படுகிறது. அத்துடன் விலங்குளின் உணவுக்காகவும் மருந்து மூலிகையாகவும் வீட்டுத் தோட்டங்களிலும் நகர்ப்புறங்களிலும் அழகுத் தாவரமாகவும் இது வளர்க்கப்படுகிறது. இத்தாவரத்தின் தரமான, அழகிய விதைகள் அவற்றின் அழகு காரணமாகவும் உணவுக்காகப் பயன்படுத்தப்படுவதாலும் இதன் பரவல் எளிதாகின்றது. மஞ்சாடியின் இளம் காய்களைக் குரங்குகள் போன்ற விலங்குகள் விரும்பியுண்கின்றன. பச்சையாக உள்ள மஞ்சாடி விதைகள் ஓரளவு நச்சுத் தன்மையுள்ளனவாக இருந்த போதிலும் அவற்றைச் சமைக்கும் போது அவற்றின் நச்சுத் தன்மை குறைந்து உண்ணத் தக்கனவாக மாறுகின்றன. மஞ்சாடி விதைகளே பழங்கால இந்தியாவில் தங்கம் போன்ற பெறுமதிப்பு மிக்க மாலைகளை நிருப்பதற்குப் பயன்பட்டன. மஞ்சாடி விதைகள் கழுத்தணிகள், கைம்மாலைகள் போன்றவற்றிலும் பயன்படுத்தப்படுகின்றன.

இதன் பூக்கள் சற்று நீளமாயும் பூனை வால் போன்று கூந்தல் கொண்டும் அமைந்திருக்கும். கொட்டைகள் செந்நிறமாயும் பிரகாசமானவையாயும் இருக்கும். இதன் இளம் தளிர்கள் சமைத்து உண்ணத் தக்கவை. மஞ்சாடி மரத்தின் வைரப் பகுதி மிகவும் கடினத் தன்மை கூடியதாகும். அது தோணி செதுக்குவதிலும் மரத் தளவாடங்கள் செய்வதிலும் விறகுக்காகவும் பயன்படுகிறது.

மஞ்சாடி மரமானது சவர்க்கார உற்பத்தியிற் பயன்படுத்தப்படுகிறது. இதன் மரப் பகுதியிலிருந்து உணவுக்காகப் பயன்படுத்தப்படும் செந்நிறச் சாயம் பெறப்படுகிறது.

மஞ்சாடி விதைகளிலிருந்து பெறப்பட்ட சாறு வெகுவாக உட்கொள்ளச் செய்யப்பட்ட எலிகளும் சுண்டெலிகளும் உடலெரிவுக்கு எதிரான தன்மை கூடுவதை வெளிப்படுத்தியுள்ளன.

மேற்கோள்கள்
-----------

1. ↑  E. J. H. Corner, "Wayside Trees of Malaya: Vol. I", Malayan Nature Society, 4th ed. 1997
2. ↑  Species used for Soap பரணிடப்பட்டது 2015-09-23 at the வந்தவழி இயந்திரம், Dr. Duke's Phytochemical and Ethnobotanical Databases
3. ↑  Olajide O.A. Echianu C.A. Adedapo A.D. Makinde J.M. (2004). "Anti-inflammatory studies on Adenanthera pavonina seed extract". *Inflammopharmacology* **12** (2): 196–202. doi:10.1163/1568560041352310. பப்மெட்:15265320.

வெளித் தொடுப்புகள்
------------------

விக்கிமீடியா பொதுவகத்தில்,  
 ***மஞ்சாடி***   
என்பதின் ஊடகங்கள் உள்ளன. 

* International Legume Database & Information Service: *Adenanthera pavonina*
* *Adenanthera pavonina*
* USDA Plants Profile: *Adenanthera pavonina*